CELEX: E2021C0264
Language: fi
Date: 2021-11-23 00:00:00
Title: EFTAn valvontaviranomaisen delegoitu päätös N:o 264/21/KOL, annettu 23 päivänä marraskuuta 2021, korkeapatogeenisen lintuinfluenssan esiintymiseen liittyvistä kiireellisistä toimenpiteistä Norjassa asetuksen (EU) 2016/429 259 artiklan 1 kohdan c alakohdan ja delegoidun asetuksen (EU) 2020/687 21, 39 ja 55 artiklan nojalla [2022/40]

13.1.2022   
               
               
                  FI
               
               
                  Euroopan unionin virallinen lehti
               
               
                  L 8/187
               
            
         EFTAN VALVONTAVIRANOMAISEN DELEGOITU PÄÄTÖS N:o 264/21/KOL,
         annettu 23 päivänä marraskuuta 2021,
         korkeapatogeenisen lintuinfluenssan esiintymiseen liittyvistä kiireellisistä toimenpiteistä Norjassa asetuksen (EU) 2016/429 259 artiklan 1 kohdan c alakohdan ja delegoidun asetuksen (EU) 2020/687 21, 39 ja 55 artiklan nojalla [2022/40]
         Oikaistu 25 päivänä marraskuuta 2021 EFTAn valvontaviranomaisen delegoidulla päätöksellä N:o 266/21/KOL
         EFTAN VALVONTAVIRANOMAINEN, joka
         ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen pöytäkirjassa nro 1 olevan 1 artiklan 2 kohdan ja 3 artiklan,
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, liitteessä I olevan I luvun 1.1 osan 13 kohdassa tarkoitetun säädöksen, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1), jäljempänä ’asetus (EU) 2016/429’, sellaisena kuin se on muutettuna ja mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla ja erityisesti sen 257 artiklan 1 kohdalla, 258 artiklan 1, 2 ja 3 kohdalla ja 259 artiklan 1 kohdan c alakohdalla,
         ottaa huomioon ETA-sopimuksen liitteessä I olevan I luvun 1.1 osan 13e kohdassa tarkoitetun säädöksen, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen tautien ehkäisemistä ja torjuntaa koskevien sääntöjen osalta 17 päivänä joulukuuta 2019 annetun komission delegoidun asetuksen (EU) 2020/687 (2), jäljempänä ’delegoitu asetus (EU) 2020/687’, sellaisena kuin se on muutettuna ja mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla ja erityisesti sen 21, 39 ja 55 artiklalla,
         ottaa huomioon ETA-sopimuksen liitteessä I olevan I luvun 1.1 osan 13a kohdassa tarkoitetun säädöksen, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle 3 päivänä joulukuuta 2018 annetun komission täytäntöönpanoasetuksen (EU) 2018/1882 (3), jäljempänä ’täytäntöönpanoasetus (EU) 2018/1882’, sellaisena kuin se on mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla ja erityisesti sen 1 ja 2 artiklalla sekä sen liitteellä,
         sellaisena kuin se on mukautettuna ETA-sopimuksen pöytäkirjassa 1 olevalla 4 kohdan d alakohdalla,
         sekä katsoo seuraavaa:
         Korkeapatogeeninen lintuinfluenssa on lintujen tarttuva virustauti, joka voi vaikuttaa merkittävästi siipikarjan kasvatuksen kannattavuuteen ja aiheuttaa häiriöitä Euroopan talousalueella. Korkeapatogeenisen lintuinfluenssan virukset voivat tarttua muuttolintuihin, jotka voivat levittää viruksia pitkien matkojen päähän syys- ja kevätmuuttojensa aikana. Tämän vuoksi korkeapatogeenisten lintuinfluenssavirusten esiintyminen luonnonvaraisissa linnuissa muodostaa jatkuvan uhkan näiden virusten suorasta tai välillisestä kulkeutumisesta tiloille, joilla pidetään siipikarjaa tai vankeudessa pidettäviä lintuja. Korkeapatogeenisen lintuinfluenssan puhjetessa on olemassa vaara, että taudinaiheuttaja saattaa levitä muille tiloille, joilla pidetään siipikarjaa tai vankeudessa pidettäviä lintuja.
         Asetus (EU) 2016/429, delegoitu asetus (EU) 2020/687 ja täytäntöönpanoasetus (EU) 2018/1882 on sisällytetty ETA-sopimuksen liitteisiin ja niitä on sovellettu 21 päivästä huhtikuuta 2021 alkaen.
         Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien tautien ehkäisemistä ja torjuntaa koskeva uusi oikeudellinen kehys. Korkeapatogeeninen lintuinfluenssa on luetteloitu tauti, johon sovelletaan asetuksen (EU) 2016/429 9 artiklan 1 kohdan a alakohdan i alakohdassa tarkoitettuja taudinehkäisy- ja taudintorjuntasääntöjä. Täytäntöönpanoasetuksen (EU) 2018/1882 liitteessä korkeapatogeeninen lintuinfluenssa mainitaan kyseisen asetuksen 1 artiklassa määriteltynä luokkien A, D ja E tautina.
         Asetuksen (EU) 2016/429 259 artiklan 1 kohdassa edellytetään, että EFTAn valvontaviranomainen, jäljempänä ’valvontaviranomainen’, tarkastelee kiireellisiä toimenpiteitä, jotka Norjan toimivaltaiset viranomaiset ovat saman asetuksen 257 artiklan 1 kohdan a alakohdan tai 258 artiklan nojalla toteuttaneet 9 artiklan 1 kohdan a alakohdassa tarkoitettujen luetteloitujen tautien, kuten korkeapatogeenisen lintuinfluenssan, taudinpurkauksen yhteydessä, jäljempänä ’Norjan toimenpiteet’. Asetuksen 259 artiklan 1 kohdan c alakohdassa edellytetään, että valvontaviranomainen hyväksyy 257 artiklan 1 kohdassa tarkoitettuja kiireellisiä toimenpiteitä Norjan toimenpiteiden hyväksymiseksi, kun se pitää sitä tarpeellisena, jotta voidaan välttää perusteettomat häiriöt eläinten ja tuotteiden siirroissa.
         Delegoidulla asetuksella (EU) 2020/687 täydennetään asetuksessa (EU) 2016/429 vahvistettuja luokkien A, B ja C tautien torjuntaa koskevia sääntöjä, mukaan lukien korkeapatogeenistä lintuinfluenssaa koskevat taudintorjuntatoimenpiteet. Mainitun asetuksen 21 artiklassa säädetään suoja- ja valvontavyöhykkeiden muodostamisesta luokan A taudin, korkeapatogeeninen lintuinfluenssa mukaan lukien, taudinpurkauksen ilmetessä. Aluejaon soveltamisen tarkoituksena on erityisesti säilyttää lintujen terveystilanne ennallaan Norjan alueen muissa osissa estämällä taudinaiheuttajan kulkeutuminen ja varmistamalla taudin varhainen havaitseminen.
         Norja ilmoitti 12 päivänä marraskuuta 2021 korkeapatogeenisen lintuinfluenssan taudinpurkauksesta (4) alueellaan munivien kanojen parvessa, jäljempänä ’ensimmäinen taudinpurkaus’. Norjan toimivaltaiset viranomaiset ovat toteuttaneet edellytetyt taudintorjuntatoimenpiteet delegoidun asetuksen (EU) 2020/687 mukaisesti, mukaan lukien suoja- ja valvontavyöhykkeiden muodostaminen tämän taudinpurkauksen ympärille.
         Norja ilmoitti 18 päivänä marraskuuta 2021 toisesta korkeapatogeenisen lintuinfluenssan taudinpurkauksesta (5) munivien kanojen tilalla, joka sijaitsee ensimmäisen taudinpurkauksen ympärille jo perustetuilla vyöhykkeillä. Norjan toimivaltaiset viranomaiset ovat toteuttaneet taudintorjuntatoimenpiteet, joita delegoidun asetuksen (EU) 2020/687 mukaisesti edellytetään, mukaan lukien ensimmäisen taudinpurkauksen ympärille muodostettujen suoja- ja valvontavyöhykkeiden mukauttaminen siten, että niihin sisältyy säteeltään vähintään kolmen kilometrin suojavyöhyke ja kymmenen kilometrin valvontavyöhyke sen tilan ympärille, jolla toinen taudinpurkaus tapahtui.
         Jotta estetään tarpeettomat häiriöt ETA:n sisäisessä kaupassa, on välttämätöntä määritellä pikaisesti suoja- ja valvontavyöhykkeet, jotka Norja on muodostanut korkeapatogeenisen lintuinfluenssan taudinpurkausten vuoksi.
         Sen vuoksi korkeapatogeeniseen lintuinfluenssaan liittyvät Norjan suoja- ja valvontavyöhykkeet, joilla delegoidussa asetuksessa (EU) 2020/687 säädettyjä taudintorjuntatoimenpiteitä sovelletaan, luetellaan liitteessä tähän päätökseen, jolla asetuksen (EU) 2016/429 259 artiklan 1 kohdan c alakohdan mukaiset Norjan toimenpiteet hyväksytään, ja kyseisen aluejaon kesto täsmennetään kyseisessä liitteessä.
         Valvontaviranomainen on tutkinut kyseiset taudintorjuntatoimenpiteet yhteistyössä Norjan kanssa ja katsoo, että Norjan toimivaltaisten viranomaisten muodostamien suoja- ja valvontavyöhykkeiden rajat ovat riittävällä etäisyydellä tilasta, jolla korkeapatogeenisen lintuinfluenssan taudinpurkaus on vahvistettu.
         Valvontaviranomainen toimitti 17 päivänä marraskuuta 2021 delegoidulla päätöksellään N:o 262/21/KOL (asiakirja nro 1249845) päätösluonnoksen asianmukaisesti EFTAn eläinlääkintä- ja kasvinsuojelukomitealle, jäljempänä ’EFTAn komitea’, asetuksen (EU) 2016/429 259 artiklan 1 kohdan ja 266 artiklan 2 kohdan mukaisesti. EFTAn komitea antoi 23 päivänä marraskuuta 2021 päätösluonnoksesta myönteisen lausunnon. Näin ollen päätösluonnos on komitean lausunnon mukainen,
         ON HYVÄKSYNYT TÄMÄN PÄÄTÖKSEN:
         
            1 artikla
            Suoja- ja valvontavyöhykkeet, jotka Norja on muodostanut delegoidun asetuksen (EU) 2020/687 21 artiklan nojalla sen jälkeen, kun siipikarjassa tai vankeudessa pidettävissä linnuissa on todettu korkeapatogeenisen lintuinfluenssan taudinpurkauksia, ja niiden toimenpiteiden kesto, joita suojavyöhykkeillä sovelletaan kyseisen delegoidun asetuksen 39 artiklan nojalla ja valvontavyöhykkeillä 55 artiklan nojalla, vahvistetaan ja hyväksytään ETA:n EFTA-valtion tasolla ja luetellaan tämän päätöksen liitteessä.
         
         
            2 artikla
            Norjan on varmistettava, että
            
                        a)
                     
                     
                        sen toimivaltaisten viranomaisten delegoidun asetuksen (EU) 2020/687 21 artiklan 1 kohdan a alakohdan mukaisesti muodostamat suojavyöhykkeet käsittävät vähintään tämän päätöksen liitteessä olevassa A osassa suojavyöhykkeiksi luetellut alueet;
                     
                  
                        b)
                     
                     
                        suojavyöhykkeillä sovellettavat toimenpiteet, joista säädetään delegoidun asetuksen (EU) 2020/687 39 artiklassa, pidetään voimassa vähintään tämän päätöksen liitteessä olevassa A osassa suojavyöhykkeiden osalta vahvistettuihin päivämääriin asti.
                     
                  
         
            3 artikla
            Norjan on varmistettava, että
            
                        a)
                     
                     
                        sen toimivaltaisten viranomaisten delegoidun asetuksen (EU) 2020/687 21 artiklan 1 kohdan b alakohdan mukaisesti muodostamat valvontavyöhykkeet käsittävät vähintään tämän päätöksen liitteessä olevassa B osassa valvontavyöhykkeiksi luetellut alueet;
                     
                  
                        b)
                     
                     
                        valvontavyöhykkeillä sovellettavat toimenpiteet, joista säädetään delegoidun asetuksen (EU) 2020/687 55 artiklassa, pidetään voimassa vähintään tämän päätöksen liitteessä olevassa B osassa valvontavyöhykkeiden osalta vahvistettuihin päivämääriin asti.
                     
                  
         
            4 artikla
            Tämä päätös tulee voimaan sen allekirjoittamispäivänä.
         
         
            5 artikla
            Tätä päätöstä sovelletaan viimeiseen tämän päätöksen liitteessä mainittuun päivään saakka, jona taudintorjuntatoimenpiteitä jollakin suoja- tai valvontavyöhykkeellä lakataan soveltamasta tapauksen mukaan delegoidun asetuksen (EU) 2020/687 39 tai 55 artiklan mukaisesti.
         
         
            6 artikla
            Tämä päätös on osoitettu Norjalle.
         
         
            7 artikla
            Tämä päätös on todistusvoimainen englannin kielellä.
         
         
            Tehty Brysselissä 23 päivänä marraskuuta 2021.
            
               
                  EFTAn valvontaviranomaisen puolesta, delegointipäätöksellä N:o 130/20/KOL,
               
               Högni S. KRISTJÁNSSON
               
                  Asiasta vastaava kollegion jäsen
               
            
            
               Melpo-Menie JOSÉPHIDÈS
               
                  Allekirjoittaja oikeus- ja hallintoasioista vastaavan johtajan ominaisuudessa
               
            
         
         
            (1)  Sisällytetty ETA-sopimukseen 11 päivänä joulukuuta 2020 annetulla ETA:n sekakomitean päätöksellä N:o 179/2020.
         
            (2)  Sisällytetty ETA-sopimukseen 5 päivänä helmikuuta 2021 annetulla ETA:n sekakomitean päätöksellä N:o 3/2021.
         
            (3)  Sisällytetty ETA-sopimukseen 11 päivänä joulukuuta 2020 annetulla ETA:n sekakomitean päätöksellä N:o 179/2020.
         
            (4)  Asiakirja nro 1248890.
         
            (5)  Asiakirja nro 1249847.
      
      
         
            LIITE
            
               A osa
            
            
               1 ja 2 artiklassa tarkoitetut suojavyöhykkeet Norjassa:
            
            
                        Alue kattaa:
                     
                     
                        Päivämäärä, johon asti voimassa delegoidun asetuksen (EU) 2020/687 39 artiklan mukaisesti
                     
                  
                        Rogalandin läänin Kleppin, Sandnesin ja Solan kuntien osat, jotka sijaitsevat kolmen kilometrin säteellä GPS-koordinaateista N: 58,79985 E: 5,60616
                     
                     
                        7.12.2021
                     
                  
                        Rogalandin läänin Kleppin, Sandnesin ja Solan kuntien osat, jotka sijaitsevat kolmen kilometrin säteellä GPS-koordinaateista N: 58,79980 E: 5,61022
                     
                     
                        14.12.2021
                     
                  
               B osa
            
            
               1 ja 3 artiklassa tarkoitetut valvontavyöhykkeet Norjassa:
            
            
                        Alue kattaa:
                     
                     
                        Päivämäärä, johon asti voimassa delegoidun asetuksen (EU) 2020/687 55 artiklan mukaisesti
                     
                  
                        Rogalandin läänin Kleppin, Sandnesin, Solan ja Timen kuntien osat, jotka sijaitsevat kuvatun suoja-alueen ulkopuolella kymmenen kilometrin säteellä GPS-koordinaateista N: 58,79985 E: 5,60616
                     
                     
                        16.12.2021
                     
                  
                        Rogalandin läänin Kleppin, Sandnesin ja Solan kuntien osat, jotka sijaitsevat kolmen kilometrin säteellä GPS-koordinaateista N: 58,79985 E: 5,60616
                     
                     
                        8.12.2021–16.12.2021
                     
                  
                        Rogalandin läänin Kleppin, Sandnesin, Solan ja Timen kuntien osat, jotka sijaitsevat kuvatun suoja-alueen ulkopuolella kymmenen kilometrin säteellä GPS-koordinaateista N: 58,79980 E: 5,61022
                     
                     
                        23.12.2021
                     
                  
                        Rogalandin läänin Kleppin, Sandnesin ja Solan kuntien osat, jotka sijaitsevat kolmen kilometrin säteellä GPS-koordinaateista N: 58,79980 E: 5,61022
                     
                     
                        15.12.2021–23.12.2021